Die Sakmarium is ’n chronostratigrafiese etage sowel as ’n geologiese tydsnede in onderskeidelik die sisteem en periode Perm (epog/serie Sisuralium). Dit verwys dus na ’n tydperk sowel as die gesteentes wat in dié tydperk gevorm het. Die Sakmarium was van sowat 295,5 tot 290,1 miljoen jaar gelede. Dit is voorafgegaan deur die Asselium en gevolg deur die Artinskium. Die etage is genoem na die rivier Sakmara, wat deur die Oeralgebergte vloei. Die basis word gedefinieer deur die eerste voorkoms van die Conodonta Streptognathodus postfusus en die bokant deur die eerste voorkoms van die Conodonta Sweetognathus whitei en Mesogondolella bisselli. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.